ท้อง12สัปดาห์มีเลือดออกเป็นเหมือนลิ่มเลือดและเหมือนเม็ดไข่ปลาเม็ดเล็กๆและปวดท้องอาการปวดไม่รุนแรงแต่ปวดเกือบอาทิตย์แล้วจะเป็นอันตรายกับเด็กมั๊ยค้ะ...จะแท้งรึเปล่าค้ะ
สวัสดีค่ะ หากเป็นการตั้งครรภ์ในไตรมาสแรก หรือ 3 เดือนแรก แล้วเกิดมีเลือดออกจากช่องคลอด ปวดท้องน้อย แสดงว่ามีความผิดปกติของการตั้งครรภ์เกิดขึ้น ไม่ใช่เลือดประจำเดือนค่ะ ซึ่งสาเหตุอาจเกิดได้จาก มีภาวะแท้งคุกคามแท้งไม่ครบ นอกจากนี้ยังอาจเกิดครรภ์ไข่ปลาอุกได้แนะนำให้ไปพบสูติ-นรีแพทย์โดยเร็วค่ะ เพื่อทำการตรวจอัลตราซาวด์ประเมินดูตัวอ่อนว่ายังอยู่หรือไม่ค่ะ หากตัวอ่อนยังคงอยู่ในมดลูก ยังมีโอกาสที่จะตั้งครรภ์ต่อได้ประมาณ 50% ค่ะ หรือหากเกิดจากสาเหตุอื่นๆ เช่นครรภ์ไข่ปลาอุกจะได้รักษาได้ทันท่วงทีค่ะ